Motivul uimitor pentru care șeful Poliției Capitalei a cerut Instanței să închidă un cont de Facebook. Judecătorii nu i-au dat dreptate.
Bogdan Berechet a cerut judecătorilor să îi închidă contul de Facebook al unui alt polițist. Berechet spune că Cristian Ghica îl denigrează, iar el nu are cum să se apere.
Eșec în misiune pentru șeful Poliției Capitalei. Bogdan Berechet a cerut judecătorilor să îi închidă, printr-o ordonanță președințială, contul de Facebook al unui alt polițist. E vorba despre fostul șef al Poliției din Centrul Vechi al Bucureștiului, Cristian Ghica, despre care Berechet spune că îl denigrează, iar el nu are cum să se apere. Cristian Ghica – fost șef al Poliției din Centrul Vechi: "Am început să postez neregulile cu care m-am confruntat eu. Subliniez că am postat numai lucruri pe care le-am semnalat și autorităților, adică am și martori, probe. Tot ce am afirmat pe Facebook este susținut de dovezi“.Judecătorii nu i-au dat dreptate comandantului Poliției Capitalei, care ne-a transmis că nu comentează deciziile justiției. Adversarul lui – fostul șef de la Poliția Centrului Vechi, spune că a fost schimbat din funcție pentru că "n-a vrut să pună poliția la picioarele unor patroni care dau șpagă“.